
讘讬爪讛 讬讘 注"讗 - 驻讬专讜砖 砖讟讬讬谞讝诇抓

诪专 [讞讻诐 讝讛, 讘讬转 砖诪讗讬] 住讘专 讻讬 讙讝专讬谞谉 [讙讜讝专讬诐 讗谞讜] 讗讬住讜专 注诇 爪讬专 讘讗诪爪注 讗讟讜 [诪砖讜诐] 爪讬专 诪谉 讛爪讚, 讜诪专 [讜讞讻诐 讝讛, 讘讬转 讛诇诇] 住讘专: 诇讗 讙讝专讬谞谉 [讗讬谉 讗谞讜 讙讜讝专讬诐], 讜讻讬讜谉 砖讗讬谉 讘讻讱 诪诇讗讻转 讘谞讬讛 鈥� 诪讜转专.


讗 诪砖谞讛 讘讬转 砖诪讗讬 讗讜诪专讬诐: 讗讬谉 诪讜爪讬讗讬谉 讘讬讜诐 讟讜讘 诇讗 讗转 讛讬诇讚 讛拽讟谉, 讜诇讗 讗转 讛诇讜诇讘, 讜诇讗 讗转 住驻专 讛转讜专讛 诇专砖讜转 讛专讘讬诐, 讻讬讜谉 砖讗讬谞诐 爪专讻讬 讗讜讻诇 谞驻砖, 讜讘讬转 讛诇诇 诪转讬专讬谉.


讘 讙诪专讗 转谞讬 转谞讗 拽诪讬讛 [砖谞讛 讛转谞讗, 讞讜讝专 讛诪砖谞讬讜转, 诇驻谞讬] 专' 讬爪讞拽 讘专 讗讘讚讬诪讬: 讛砖讜讞讟 注讜诇转 谞讚讘讛 讘讬讜诐 讟讜讘 鈥� 讛专讬 讝讛 诇讜拽讛 诪砖讜诐 "讻诇 诪诇讗讻讛 诇讗 讬讬注砖讛 讘讛诐" (砖诪讜转 讬讘, 讟讝). 砖讻讬讜谉 砖砖讞讬讟讛 讝讜 诇讗 讛讬转讛 诇爪讜专讱 讗讻讬诇讛, 谞诪爪讗 砖注砖讛 诪诇讗讻讛 讗住讜专讛 讘讬讜诐 讟讜讘. 


讗诪专 诇讬讛 [诇讜] 专' 讬爪讞拽 讘专 讗讘讚讬诪讬 诇讗讜转讜 转谞讗: 诪讬 砖讗诪专 诇讱 讘专讬讬转讗 讝讜 诪谞讬 [讻砖讬讟转 诪讬 讗诪专讛] 鈥� 讻讚注转 讘讬转 砖诪讗讬 讛讬讗, 讚讗诪专讬 [砖讛诐 讗讜诪专讬诐]: 诇讗 讗诪专讬谞谉 [讗讬谉 讗谞讜 讗讜诪专讬诐] 讘讻诇诇 诪转讜讱 砖讛讜转专讛 讘讬讜诐 讟讜讘 讛讜爪讗讛 诇爪讜专讱 讗讜讻诇 谞驻砖 讛诪讜转专 讘讬讜诐 讟讜讘 鈥� 讛讜转专讛 谞诪讬 [讙诐 讻谉] 讛讜爪讗讛 砖诇讗 诇爪讜专讱, 讚讗讬 [砖讗诐] 讻砖讬讟转 讘讬转 讛诇诇 讛讬讗, 讛讗 讗诪专讬 [讛专讬 讗讜诪专讬诐 讛诐]: 诪转讜讱 砖讛讜转专讛 讛讜爪讗讛 诇爪讜专讱 鈥� 讛讜转专讛 谞诪讬 [讙诐 讻谉] 砖诇讗 诇爪讜专讱. 讛讻讗 谞诪讬 [讻讗谉 讙诐 讻谉] 讘诪诇讗讻转 砖讞讬讟讛, 诪转讜讱 砖讛讜转专讛 砖讞讬讟讛 诇爪讜专讱 讗讜讻诇 谞驻砖 鈥� 讛讜转专讛 谞诪讬 [讙诐 讻谉] 砖诇讗 诇爪讜专讱 讝讛, 讗诇讗 诇讻诇 诪讛 砖讬砖 讘讜 讛谞讗转 讗讚诐 讘诪讬砖专讬谉 讗讜 讘注拽讬驻讬谉.


诪转拽讬祝 诇讛 [诪拽砖讛 注诇 讻讱] 注诇 讛住讘专讛 讝讜 专讘讛: 诪诪讗讬 [诪诪讛 诪住讬拽 讗转讛] 砖讘讬转 砖诪讗讬 讜讘讬转 讛诇诇 讘讛讗 驻诇讬讙讬 [讘讘注讬讛 讝讜 谞讞诇拽讜]? 讚诇诪讗 [砖诪讗] 讘砖讗诇讛 讗讞专转 谞讞诇拽讜, 讘砖讗诇讛 讛注拽专讜谞讬转 讛讗诐 讻砖诐 砖讗住讜专讛 讛讛讜爪讗讛 诪专砖讜转 讗讞转 诇专砖讜转 讗讞专转 讘砖讘转, 讻讱 讗住讜专讛 讙诐 讘讬讜诐 讟讜讘, 讗讜 砖诪讗 讬砖 注专讜讘 讜讗讬住讜专 讛讜爪讗讛 诇砖讘转 讜讗讬谉 注专讜讘 讜讛讜爪讗讛 诇讬讜诐 讟讜讘 拽讗 诪讬驻诇讙讬 [谞讞诇拽讜].


砖诪专 [砖讞讻诐 讝讛, 讘讬转 砖诪讗讬, 住讘讜专讬诐] 住讘专 讻讬 讬砖 注专讜讘 讜讛讜爪讗讛 诇砖讘转 讜讻诪讜 讻谉 讬砖 注专讜讘 讜讛讜爪讗讛 诇讬讜诐 讟讜讘, 讗诇讗 砖讘讬讜诐 讟讜讘 (讻诪诇讗讻讜转 讗讞专讜转) 讛讜转专 诇爪讜专讱 讗讜讻诇 谞驻砖.


讜诪专 [讜讞讻诐 讝讛, 讘讬转 讛诇诇] 住讘专 讻讬 讬砖 注专讜讘 讜讛讜爪讗讛 诇砖讘转 讜讗讬谉 讻诇诇 注专讜讘 讜讗讬住讜专 讛讜爪讗讛 诇讬讜诐 讟讜讘, 讻讚讻转讬讘 [讻驻讬 砖谞讗诪专]: "讜诇讗 转讜爪讬讗讜 诪砖讗 诪讘转讬讻诐 讘讬讜诐 讛砖讘转" (讬专诪讬讛 讬讝, 讻讘) 讜谞讚讬讬拽 诪讻讗谉: 讘砖讘转 鈥� 讗讬谉 [讻谉], 谞讗住专讛 讛讜爪讗讛 诪专砖讜转 诇专砖讜转, 讗讘诇 讘讬讜诐 讟讜讘 鈥� 诇讗 谞讗住专讛. 讜诇驻讬 讛住讘专 讝讛 诇讗 谞讞诇拽讜 讘讬转 砖诪讗讬 讜讘讬转 讛诇诇 讘砖讗诇讛 讗诐 诪诇讗讻讛 砖讛讜转专讛 诇爪讜专讱 诪住讜讬讬诐 讘讞讙 讛讜转专讛 讻讜诇讛, 讗祝 砖诇讗 诇爪讜专讱 诪讬讜讞讚 讝讛.


诪转拽讬祝 诇讛 [诪拽砖讛 注诇讬讛] 专讘 讬讜住祝 注诇 讚注转 专讘讛: 讗诇讗 诪注转讛, 诇砖讬讟转讱 砖讛诪讞诇讜拽转 讛讬讗 讘注讬拽专 讗讬住讜专 讛讛讜爪讗讛 讘讬讜诐 讟讜讘, 讗诐 讻讱 砖诇砖讬讟转 讘讬转 讛诇诇 讗讬谉 讗讬住讜专 讛讜爪讗讛 讘讬讜诐 讟讜讘, 讗诐 讻谉 诇砖讬讟转诐 诪讜转专 讗祝 讗讬住讜专 讟诇讟讜诇 (砖诪拽讜专讜 讘讗讬住讜专 讛讜爪讗讛), 讜讗诐 讻谉 诇讬驻诇讙讜 [砖讬讞诇拽讜] 讘讛讜爪讗转 讗讘谞讬诐, 讗诐 诪讜转专 讗讜 讗住讜专 诇讛讜爪讬讗谉 讘讬讜诐 讟讜讘! 讗诇讗 诪讚诇讗 诪驻诇讙讬 [讻讬讜谉 砖讗讬谞诐 谞讞诇拽讬诐] 讘讗讘谞讬诐 讻讬 讗诐 讘讚讘专讬诐 砖讬砖 讘讛诐 爪讜专讱 诪住讜讬讬诐, 砖诪注 诪讬谞讛 [诇诪讚 诪讻讗谉] 讻讬 诇讚注转 讻讜诇诐 谞讗住专讛 讛讜爪讗讛 讘讬讜诐 讟讜讘 讗诇讗 砖讛转讬专转讛 讛转讜专讛 诇爪讜专讱, 讜讘砖讗诇讛 砖诇


讛讜爪讗讛 砖诇讗 诇爪讜专讱 诪诇讗讻转 讗讜讻诇 谞驻砖 驻诇讬讙讬 [讞诇讜拽讬诐 讛诐], 砖诇讚注转 讘讬转 讛诇诇, 讻讬讜谉 砖讛讜转专讛 诇爪讜专讱 鈥� 讛讜转专讛 诇讙诪专讬, 讗诇讗 砖讙讝专讜 讞讻诪讬诐 诇讗住讜专 讗转 讛讛讜爪讗讛 讘讚讘专讬诐 砖讬砖 讘讛诐 讟讬专讞讛 讬转讬专讛 讜讗讬谉 讘讛诐 诪砖讜诐 爪讜专讱 讛讞讙 讜讻讙讜谉 讘讗讘谞讬诐, 讗讘诇 讘砖讗专 讚讘专讬诐, 讻讙讜谉 讘拽讟谉 讜住驻专 转讜专讛 讛转讬专讜. 讜诇讚注转 讘讬转 砖诪讗讬 诇讗 讛转讬专讜 讗诇讗 讚讘专 砖讬砖 讘讜 诪砖讜诐 爪讜专讱 讗讻讬诇讛 讘诇讘讚.


讜诪注讬专讬诐: 讜讗祝 专' 讬讜讞谞谉 住讘专: 讻讬 讘诪转讜讱 砖讛讜转专讛 讛讜爪讗讛 诇爪讜专讱 讛讜转专讛 谞诪讬 [讙诐 讻谉] 砖诇讗 诇爪讜专讱 驻诇讬讙讬 [讞诇讜拽讬诐 讛诐] 讜讝讜 讛讬转讛 讗祝 诇讚注转讜 讛讘注讬讛 讘讬住讜讚 诪砖谞转谞讜. 讚转谞讬 转谞讗 拽诪讬讛 [砖砖谞讛 讛转谞讗, 讞讜讝专 讛诪砖谞讬讜转, 诇驻谞讬] 专' 讬讜讞谞谉, 讘专讬讬转讗 讝讜: 讛诪讘砖诇 讙讬讚 讛谞砖讛 讘讞诇讘 讘讬讜诐 讟讜讘 讜讗讻诇讜 讛专讬 讝讛 诇讜拽讛 讘讞诪砖 诪诇拽讬讜转 注诇 诪注砖讛 讗讞讚 讝讛. 讻讬爪讚?


诇讜拽讛 诪砖讜诐 诪讘砖诇 讙讬讚, 砖讛专讬 注砖讛 诪诇讗讻转 讘讬砖讜诇 讘讚讘专 砖讗讬谞讜 专讗讜讬 诇讗讻讬诇讛 讻诇诇, 讜谞诪爪讗 注讜讘专 诪砖讜诐 诪讘砖诇 讘讬讜诐 讟讜讘, 讜诇讜拽讛 诪砖讜诐 讗讜讻诇 讙讬讚 砖谞讗住专 讘诪驻讜专砖 讘转讜专讛, 讜诇讜拽讛 诪砖讜诐 诪讘砖诇 讘砖专 讘讞诇讘 砖讘讗讬住讜专 讝讛 谞注谞砖讬诐 讙诐 注诇 讛讘讬砖讜诇 讘诇讘讚, 讜诇讜拽讛 诪砖讜诐 讗讜讻诇 讘砖专 讘讞诇讘, 讜诇讜拽讛

